laion/Wikipedia-Exotic huggingface dataset:
מישה לוריה

מיכאל (מישה) לוריה, (ברוסית: Михаил Лурье; נולד ב-1947 במינסק) הוא במאי ומורה לתיאטרון ישראלי יליד מינסק. בעל תואר ראשון בהנדסה, ותואר שני בבימוי מהאקדמיה לתיאטרון ולאומנות במינסק. טרם קבלת התואר השני, היה בין 20 סטודנטים שנבחרו מתוך 5000 מועמדים למסלול היוקרתי לבימוי ולתיאטרון באוניברסיטת סנקט פטרבורג. בין מוריו המשמעותיים והבולטים בתחום - הבמאים מריה קנבל, מיכאל בודקביץ' ואנטולי אפרוס. שם היה ממקימי קבוצה שפעלה נגד המשטר הסובייטי ודיכוי היצירה התרבותית. נעצר, נחקר על ידי שלטונות ברית המועצות וגורש מהמדינה. בשל מעמדם של הוריו שהיו פרטיזנים במלחמת העולם השנייה, אושר לו לחזור לעיר הולדתו מינסק. שם הקים קבוצת תיאטרון באוניברסיטה של מינסק והיה במאי הבית ב"תיאטרון הילדים והנוער". לאחר מספר שנים נעצר שוב בגין פעילותו הציונית ויהדותו, ובימוי הצגות שנחשבו מנוגדות להליך הרוח הטוטאליטרי. הוא עזב עם תלמידיו לאזורי מדבריות הקרח של אורל, ושם הקים קבוצת תיאטרון נוספת, שהעלתה מחזות משל דוסטויבסקי (האחים קרמזוב, החטא ועונשו ועוד). בין השנים 1974–1980 הפך למנהל האמנותי ולבמאי ב"תיאטרון הממלכתי" בגרוזני, צ'צ'ניה. בעקבות עבודתו שם, הוזמן על ידי גורבצ'וב לביים כבמאי הבית ולהקים קבוצת תיאטרון בסטברפול. לאחר פעילותו שם, בשנת 1982, מונה למנהל אמנותי ב"תיאטרון הדרמטי הממלכתי" בטאלין, אסטוניה, ושם המשיך לביים ולפעול עד 1991, עת עלה לארץ ישראל. לאחר עלייתו, לימד בבית הספר לאומנויות הבמה "בית צבי" ולאחר שש שנים, החל ללמד באורח קבע ולביים בסטודיו למשחק ניסן נתיב בתל אביב ובירושלים. בין השנים 1998–2001 היה חבר הוועדה האמנותית של פסטיבל עכו. ביים לתיאטרון הבימה, תיאטרון אורנה פורת לילדים ולנוער ועוד. במאי אורח בסנקט פטרבורג ומקיים שם סדנאות למשחק, וכן במאי ומורה ב"מעבדה למשחק ובימוי" הנודדת בכל רחבי אירופה. זכה בפרס ראשון ב"פסטיבל הבינלאומי לתיאטרון" לברית המועצות, סקנדינביה והמדינות הבלטיות, ובפרס לבימוי מחזאות קלאסית בפסטיבל ווילינדי היוקרתי.
ג'ון האבליצ'ק

ג'ון ג'וזף "הונדו" האבליצ'ק (באנגלית: John Joseph "Hondo" Havlicek;‏ 8 באפריל 1940 - 25 באפריל 2019) היה כדורסלן אמריקאי. שיחק במשך כל הקריירה בקבוצת בוסטון סלטיקס, זכה עימה בשמונה אליפויות והוא הקלע המוביל של הקבוצה בכל הזמנים. האבליצ'ק נולד באוהיו והחל את הקריירה שלו באוניברסיטת המדינה של אוהיו, וביחד עם ג'רי לוקאס (שחקן NBA לעתיד) זכה באליפות המכללות ב-1960. ב-1962 נבחר בדראפט על ידי בוסטון סלטיקס בבחירה השביעית. עם הסלטיקס זכה האבליצ'ק ב-8 אליפויות, ב-1965 חטף כדור בשניות האחרונות של גמר המזרח נגד פילדלפיה 76' והבטיח את ניצחון הקבוצה, תיאור החטיפה על ידי שדר הבית של הסלטיקס נכנס להיסטוריה של הכדורסל האמריקאי. האבליצ'ק פרש מכדורסל ב-1978, באותה שנה גופייה עם המספר 17 אותו נשא נתלתה בתקרת הבוסטון גארדן והוחלט שאף שחקן בבוסטון סלטיקס לא ילבש עוד את מספרו. ב-1984 נבחר להיכל התהילה של הכדורסל. ב-2014 בחר בו עיתון הארץ לשחקן הכדורסל הלבן השלישי הטוב ביותר אי פעם. בשנים האחרונות לחייו התמודד עם מחלת פרקינסון. האבליצ'ק נפטר ב-25 באפריל 2019, בביתו שבג'ופיטר, פלורידה. 8 אליפויות NBA ב-1963, 1964, 1965, 1966, 1968, 1969, 1974 ו-1976. פעם אחת MVP של סדרת הגמר ב-NBA ב-1974. 4 פעמים בחמישיית העונה הראשונה מ-1971 עד 1974. 7 פעמים בחמישיית העונה השנייה ב-1964, 1966, 1968-1970, 1975 ו-1976. חמש פעמים בחמישיית ההגנה הראשונה מ-1972 עד 1976. שלוש פעמים בחמישיית ההגנה השנייה מ-1969 עד 1971. 13 הופעות ב-משחק האולסטאר של ה-NBA מ-1966 עד 1978. אחד מחמישים הכדורסלנים הטובים בתולדות ה-NBA שנבחרו ב-1996. חבר בהיכל התהילה של הכדורסל. מדיה וקבצים בנושא ג'ון האבליצ'ק בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר היכל התהילה של הכדורסל פרופיל, באתר ליגת ה-NBA פרופיל, באתר ESPN ג'ון האבליצ'ק, באתר אנציקלופדיה בריטניקה (באנגלית) אלעד זאבי, השחקנים הלבנים הטובים בכל הזמנים, באתר הארץ, 29 באוקטובר 2013 מותה של אגדה: ג'ון האבליצ'ק הלך לעולמו, באתר ONE‏, 26 באפריל 2019
רק את

רק את הוא אלבום האולפן הראשון של הזמר הישראלי, עמיר בניון. האלבום יצא בשנת 1999 (יצאו לו 2 עטיפות שונות), והוא הניב 5 להיטים; "רק את" (שיר הנושא של האלבום), "כשאת עצובה", "מורה לחיים", "יש לי חלום" ו"גולן", שהפך לשיר זיכרון ידוע. במרץ 2010, השיר "געגוע" הופיע בפרק הראשון של סדרת הטלוויזיה המצליחה "עספור", ועקב כך זכה לפופולריות רבה. האלבום, שנחשב ל"אלבום הפריצה" של בניון, מכר מעל 40,000 עותקים והגיע למעמד אלבום פלטינה. רק את כשאת עצובה מורה לחיים מלאך געגוע קסם אולי הפעם יש לי חלום יחד ילדתי גולן מדיה וקבצים בנושא רק את בוויקישיתוף
ישראל ורדיגר

ישראל (שרולי) ורדיגר הוא זמר חסידי אמריקאי. ורדיגר נולד וגדל בניו יורק, למשפחת ורדיגר המוזיקלית. הוא בנו של הזמר מנדי ורדיגר, אחיינו של מרדכי בן-דוד ונכדו של החזן דוד ורדיגר. משתייך לקהילת פני מנחם של הרב שאול אלתר. אינו מרבה להופיע בהופעות, אך כן בחתונות ואירועים דומים, שם הוא משתף פעולה עם יוחי בריסקמן ובדרך כלל הוא הסולן של תזמורתו. בין להיטיו: "כי הם חיינו" (לחן: פינקי וועבר, מתוך הדיסק "אשירה ואזמרה") ו"מתיקות התורה" (לחן: הלל פלאי, מתוך "אודה לקל"). "בית נאמן בישראל" (2008) "אשירה ואזמרה" (2010) "אודה לקל" (2013) "אברכה" (2014) "דא וואוינט א איד" (2019) שמחת החיים 10, אברומי ברקו, 2022 תאיר - לחן של פנחס ברייער, 2021 ישראל ורדיגר, באתר MusicBrainz (באנגלית) מאיר קליינר, ורדיגר, באיכות דור שלישי, באתר ynet, 30 בנובמבר 2008 מורן כהן, ואפילו בהסתרה: הביצוע המושקע ביותר • וידאו, באתר בחדרי חרדים ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
יום האומות המאוחדות

יום האומות המאוחדות מצוין מדי שנה ב-24 באוקטובר. הוא מיועד, כאמור בהחלטת העצרת הכללית של האו"ם, להביא לידיעת עמי העולם את המטרות וההישגים של האומות המאוחדות ולשם השגת תמיכתם בפעילותו של ארגון האו"ם. כמועד ליום האומות המאוחדות נבחר יום השנה לכניסתה לתוקף של מגילת האו"ם (שהתרחשה בשנת 1945). קביעת המועד נעשתה בשנת 1947. יום האומות המאוחדות הוא חלק משבוע האו"ם, המצוין החל מה-20 באוקטובר ועד ה-26 בו. בשנת 1971 קיבלה עצרת האו"ם החלטה נוספת בנושא זה, שבה הצהירה כי יום האומות המאוחדות יהווה יום חג בינלאומי, והמליצה לכל המדינות החברות באו"ם לציין אותו כחג ציבורי בארצותיהן. באופן מסורתי צוין יום האומות המאוחדות ברחבי העולם בכנסים, דיונים ותערוכות אודות מטרותיו והישגיו של ארגון האו"ם. חלק מבתי הספר הבינלאומיים בעולם מעלים על נס ביום האומות המאוחדות את הגיוון הלאומי של ציבור תלמידיהם, ומקיימים במסגרת זאת אירועים בעלי תוכן רב-תרבותי. בארצות הברית פרסמו נשיאי ארצות הברית הכרזה נשיאותית לציון יום האומות המאוחדות כמועד בארצם בכל שנה מאז היווסדו של יום זה ועד 2009. האו"ם קבע את 24 באוקטובר גם כיום המידע בדבר הפיתוח העולמי (World Development Information Day). מדיה וקבצים בנושא יום האומות המאוחדות בוויקישיתוף אתר האינטרנט הרשמי של יום האומות המאוחדות (בספרדית) אתר האינטרנט הרשמי של יום האומות המאוחדות (באנגלית) אתר האינטרנט הרשמי של יום האומות המאוחדות (בערבית) יום האומות המאוחדות באתר האו"ם. החלטת העצרת הכללית של האו"ם מס' 168 מיום 31 באוקטובר 1947. החלטת העצרת הכללית של האו"ם מס' 2782 מיום 6 בדצמבר 1971.
מערת הכלבים

מערת הכלבים (באיטלקית: La Grotta del Cane) היא מערה ליד אגם אניאנו (אנ') – אגם לוע המצוי ממערב לנאפולי שבאיטליה, בתחומי הקלדרה המקננת של קמפי פלגריי. המערה נמצאת בסמוך להר הגעש אניאנו. אופיו הגעשי של האזור משפיע על האוויר שבתוכה, המכיל שיעור גבוה יחסית של פחמן דו-חמצני. מכיוון שגז זה כבד יחסית ליתר הגזים באוויר, הוא מתרכז בתחתית המערה (עד גובה של כ-30 סנטימטר) ועלול להביא כלבים שנקלעים למערה למצב של חנק, ומכאן גם שמה. המערה הוזכרה כבר בכתביו של פליניוס הזקן, ובשנת 1844 נכתב אודותיה שיר איטלקי. מדיה וקבצים בנושא מערת הכלבים בוויקישיתוף William R. HALLIDAY and Arrigo A. CIGNA, The Grotta Del Cane (Dog Cave), Naples, Italy, Cave and Karst Science, 3 33, British Cave Research Association, 2006, עמ' 131-136 ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
מחלה סופנית

מחלה סופנית (באנגלית: Terminal illness; ולעיתים אף בעברית: מחלה טרמינלית) הוא מונח רפואי אשר נפוץ במאה ה-20 כדי לתאר מחלה אשר לא ניתן לרפאה, או לטפל בה באופן מתאים כדי לשנות את מהלכה, ואשר ניתן לצפות באופן סביר כי תגרום למותו של החולה בתוך פרק זמן קצר. המונח נמצא בשימוש רב יותר לתיאור מחלות מתמשכות וקטלניות, כגון מחלות ממאירות, מחלות לב או מחלות גנטיות חשוכות מרפא, מאשר פגיעות טראומה גופנית. במובנה הפשוט מחלה סופנית היא מחלה אשר קרוב לוודאי תגרום למותו של החולה בתוך פרק זמן קצר יחסית. חולה הלוקה במחלה סופנית מתואר לעיתים כחולה סופני. לעיתים, חולה מוגדר כחולה סופני כאשר, על פי הערכה, תוחלת חייו היא שישה חודשים או פחות, גם אם יינתן לו טיפול מיטבי ובהנחה שהמחלה תתקדם באופן האופייני לה. תיחום הזמן לשישה חודשים הוא שרירותי, והערכות תוחלת חיים עשויות להיות בלתי מדויקות. לכן, אף שניתן להגדיר חולה כחולה סופני, אין כל ביטחון שתוחלת חייו לא תהיה ארוכה, או קצרה, מן התחזית. לא כל חולה הלוקה במחלה אשר קיימת סבירות גבוהה שתגרום למותו הוא חולה סופני, כך למשל תוחלת חייהם של חולים במחלת האיידס, הנמצאים במשטר טיפולי מתאים, ארוכה בהרבה משישה חודשים. ממחקרים שנעשו נמצא שרופאים נוטים בדרך כלל להערכות מוגזמות של תוחלת חיים במחלות ממושכות ומסוכנות, ובמציאות תוחלת החיים של החולים קצרה מהניבוי של רופאיהם. מעצם הגדרתה מחלה סופנית לא ניתנת לריפוי, או לטיפול שישנה באופן משמעותי את מהלך המחלה. אולם, סוגים מסוימים של טיפול רפואי עדיין עשויים להיות מתאימים, כגון טיפול פליאטיבי שמטרתו להקל על תסמינים של המחלה הפוגעים באיכות חייו של המטופל (מצוקה נשימתית, כאב, וכדומה). יש חולים סופניים הבוחרים להפסיק כל טיפול שתופעות הלוואי שלו גורמות להגברת סבלם או נכותם. אחרים בוחרים להמשיך בטיפולים רפואיים, גם אם הם קשים, מתוך תקווה שתחזית הרופא לא תתגשם. יש חולים הפונים אף לשיטות טיפול מחוץ למסגרת הרפואה הקונבנציונלית, ומעדיפים לנסות טיפולי רפואה אלטרנטיבית, אף אם לא הוכחו מדעית. בחירות אלה של חולים סופניים עשויות להשתנות ככל שעובר הזמן. טיפולים פליאטיביים הם חלק מהטיפול בחולה הסופני, ללא קשר לבחירתו באשר לטיפול במחלה, והם עשויים להקל על תסמינים ולשפר איכות חיים. אשפוז במסגרת הוספיס, או הוספיס בית, יכול לספק לחולה הסופני גם את הליווי בתמיכה רגשית ונפשית, תוך שילוב בני משפחתו בתהליך הפרידה. חוק החולה הנוטה למות המתת חסד קשת המשאלות גיריראג' סוואמי, המבחן האחרון - למות בתודעה רוחנית, הוצאת לפיד הידע, 2015 הודיה כריש חזוני, מקור ראשון, "העובדה שאני עומד למות עוזרת לי להמשיך לחיות", באתר nrg‏, 29 בספטמבר 2017 חולים סופניים, דף שער בספרייה הלאומית יחד עם זאת פרק זמן זה אומץ אף לצרכים משפטיים בישראל. ראו בחוק החולה הנוטה למות Paul Glare, A systematic review of physicians' survival predictions in terminally ill cancer patients. BMJ 2003;327:195 doi: 10.1136/bmj.327.7408.195 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
המרכז לניתוח מבצעי (בלארוס)

המרכז לניתוח מבצעי שתחת נשיא בלארוס (בבלארוסית: Аператыўна-аналітычны цэнтр пры Прэзідэнце Рэспублікі Беларусь) אחראי לאבטחת סודות מדינה ואבטחת התקשורת הנשיאותית והממשלתית של בלארוס, הארגון נחשב לארגון תיאום מודיעיני בין זרועות הביון במדינה: הקד"ב והמודיעין הצבאי הבלארוסי, בנושאי מודיעין טכנולוגי ופיתוח תשתיות תקשורת. המרכז הוקם על ידי הנשיא אלכסנדר לוקשנקו ב-2010 כארגון ביון ממשלתי האחראי על מודיעין אותות, אף שזהו תפקיד המוטל בעיקר על הקד"ב. הארגון נחשב ליורש הוועדה הטכנית הממלכתית של ברית המועצות, שהוקמה ב-18 בדצמבר 1973. הארגון אחראי להסדרת שוק ספקיות האינטרנט בבלארוס ואחראי על השליטה בתשתיות האינטרנט במדינה, תוך אבטחת שרתי האינטרנט הממשלתיים. נוסף לכך, מתפקד הארגון כארגון חקירות הבודק את הרקע של עובדי התעשיות הביטחוניות בבלארוס ואנשי הוועדה הממלכתית לתעשייה צבאית. פאפס"י אתר האינטרנט הרשמי של המרכז לניתוח מבצעי
ג'אנג דזוו-לין

הרפובליקה הסינית זהו שם סיני; שם המשפחה הוא ג'אנג. גָ'אנְג דְזְווֹ-לין (בסינית: 张作霖; בפין-יין: Zhāng Zuòlín;‏ 1875 – 1928) היה איל מלחמה סיני שהיה מפקד מנצ'וריה בשנים 1916–1928. נודע כמשתף פעולה עם היפנים, אך נרצח על ידיהם בשנת 1928 כאשר התנגד לחלק מדרישותיהם. ג'אנג נולד בשנת 1875 למשפחה ענייה במחוז ליאונינג. כנער הוא נהג לצאת למסעות ציד ארנבות לצורך פרנסת משפחתו. הוא התגייס לצבא סין ונלחם במלחמת סין–יפן הראשונה. בהמשך הוא הקים לעצמו חבורת לוחמים אשר השתתפה כשכירי חרב במלחמת רוסיה–יפן, עבור שני הצדדים. בסוף ימיה של שושלת צ'ינג שולבה חבורתו של ג'אנג כיחידה בצבא סין. בשנת 1911, עם פרוץ התקוממות ווצ'אנג, הורה ג'אנג ל-3,500 מחייליו להשתלט על שן-יאנג, בירת מנצ'וריה. עם הקמת הרפובליקה הסינית, מונה מפקד למנצ'וריה, אולם בפועל השליטה הייתה בידי ג'אנג. בשנת 1915 מונה מפקד אחר לאזור, וג'אנג קיבל הוראה לעבור למחוז חוביי; אולם הוא סירב למלא את ההוראה, ובאפריל 1916 הוא מונה רשמית על ידי שלטונות סין למפקד הצבאי והאזרחי של מחוז ליאונינג. לקראת סוף 1916 הצהירה יחידת הצבא בחיילונגג'יאנג נאמנות בפני ג'אנג, ובשנת 1918 הצהירה גם ג'ילין נאמנות בפניו, ובכך הוא נהיה שליט של כלל מנצ'וריה. על עידן שלטונו נאמר בידי פקידי חוץ מאירופה ואמריקה כי ג'אנג היה דיקטטור שנהנה משיא השיאים של מהעושר והקידמה המערבית בעוד אנשיו מתו ברעב. לאורך שלטונו הוא שינה צדדים פעמים רבות והיה אחד מאילי המלחמה החשובים ביותר בפוליטיקה הסינית. בשנת 1928, בחזרתו ברכבת מפגישה עם צ'יאנג קאי שק, פוצצו היפנים את הרכבת והביאו למותו, לאחר שחשדו שלא יוכלו לסמוך על שיתוף הפעולה שלו. לאחר רציחתו בנו הבכור ג'אנג שוליאנג (שלעתיד הוכר כמרשל הצעיר) החליף אותו כשליטה של מנצ'וריה. ג'אנג דזוו-לין, באתר אנציקלופדיה בריטניקה (באנגלית) Arthur Waldron, From War to Nationalism: China's Turning Point, 1924-1925, page 43 שחר אדום במנצ'וריה: ההתנקשות בג'אנג זואו-לין על ההתנקשות בג'אנג דזוו-לין בבלוג של דני אורבך ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סמל אפגניסטן

סמל אפגניסטן הוא החותם הרשמי של המדינה המורכב ממספר סממנים המאפיינים אותה. נכון לשנת 2021, סמל המדינה (דה-פקטו) הוא סמלה של ארגון הטרור טליבאן ששולט באפגניסטן לאחר 20 שנה מאז נפילת שלטונם הקודם. במרכז הסמל (דה-יורה) ניצבת תמונה של מסגד עם אריג תפילה ומיחרב אשר פונה לכיוון מכה. משני צידי המסגד מתנוססים דגלים אשר מייצגים את דגלי אפגניסטן. לצידי הסמל ישנם שני זרי פרחים ובתחתית הסמל ישנה כרזה עליה כתוב בערבית שמה של המדינה. בגלגול האחרון שלו, נוסף לסמל הכיתוב "שהאדה" בשפה הערבית, והוא מופיע בראש הסמל. סמל אפגניסטן הופיע במספר דגלי אפגניסטן לאורך ההיסטוריה של המדינה. הדגל הכי ניכר הוא הדגל בתקופת שלטון הקומוניסטים מאוקטובר 1979 ועד אפריל 1980, שהיה דגל אדום כאשר בצידו השמאלי העליון הופיע סמל אפגניסטן. וכן בדגל אפגניסטן תחת שלטון הטליבאן במהלך שנות התשעים. האמירות האפגנית, עד 1926 סמל אפגניסטן, 1928-1929 סמל ממלכת אפגניסטן, 1931-1973 סמל אפגניסטן בשנים 2002–2004 סמל אפגניסטן בשנים 2013–2021 סמל אפגניסטן בשנים 2013–2021 (גרסת שחור-לבן) מדיה וקבצים בנושא סמל אפגניסטן בוויקישיתוף
אקטרינה סאבו

אקטרינה סאבו (באנגלית: Ecaterina Szabo; בהונגרית: Szabó Katalin; נולדה ב-22 בינואר 1967) היא מתעמלת רומניה בעבר, בת למיעוט ההונגרי. אלופה אולימפית בעלת 5 מדליות, מהן 4 זהב אלופת עולם, בעלת 10 מדליות מהן 2 זהב ואלופת אירופה בעלת 5 מדליות, מהן 2 זהב. סאבו הייתה לאתלטית המעוטרת ביותר באולימפיאדת לוס אנג'לס (1984). סאבו נולדה בזאגון, במחוז קובסנה. באולימפיאדת לוס אנג'לס (1984) זכתה סאבו ב-5 מדליות, 4 זהב ו-1 כסף. והייתה לאתלטית המעוטרת ביותר באולימפיאדה. אך היא זכורה, במיוחד בשל מדליית הכסף שבה זכתה בקרב רב אחרי התנגשות אפית עם מרי לו רטון מארצות הברית. היא זכתה בשלושה מהתרגילים האישיים (קורה, סוס קפיצות וקרקע) ובמדליית הזהב הקבוצתית. סאבו הובילה את נבחרת רומניה לזכייה בתחרות הקבוצתית באליפות העולם בהתעמלות שנערכה ברוטרדם שבהולנד בשנת 1987, תוך שהיא מנצחת את ברית המועצות בתחרות הקבוצתית בפעם השלישית בלבד בהיסטוריה של האליפות. בשנת 2000 נבחרה סאבו להיכל התהילה הבינלאומי של ההתעמלות. אקטרינה סאבו, באתר הוועד האולימפי הבין-לאומי אקטרינה סאבו, באתר olympedia.org אקטרינה סאבו, באתר התאחדות ההתעמלות הבין-לאומית אקטרינה סאבו באתר ההתאחדות הבינלאומית להתעמלות איפה אקטרינה סאבו? רשימת הישגים ספורטיביים בGymn Forum הדיוקן של אקטרינה סאבו בGymn Forum ‏ אקטרינה סאבו באתר International Gymnastics Hall of Fame (באנגלית)
הטרופוניה

הטרופוניה (מיוונית: הטרוס, έτερος - שונה ופון, φωνή - צליל) במוזיקה הוא סוג של מרקם, המאופיין בשינויים בו-זמניים של קו מלודי יחיד. אפשר לראות במרקם כזה מעין חד-קוליות מורכבת, שיש בה רק מלודיה יסודית אחת, אך היא באה לביטוי בו בזמן בקולות רבים, שכל אחד מהם מנגן את המלודיה באופן שונה, בין אם השוני הוא במקצב או במהירות, ובין אם הוא מתבטא בעיטורים ובעיבוד החומר באופנים שונים. המונח (שטבע ארכילוכוס לפי מורטון או אפלטון, לפי פיטר קוק) הוכנס תחילה למוזיקולוגיה שיטתית לציון תת-קטגוריה של מוזיקה רב-קולית, אם כי כיום רואים בו קטגוריה בפני עצמה. הטרופוניה היא במקרים רבים סימן היכר של מוזיקה מסורתית חוץ-מערבית - למשל הגאגאקו היפני, הגמלאן (מוזיקה) האינדונזי, הרכבי קולינטאנג פיליפיניים והמוזיקה המסורתית של תאילנד. עם זאת, מסורת אירופית איתנה להפתיע של מוזיקה הטרופונית מכריזה על קיומה בשירת המזמורים הגאליים של ההיברידים החיצוניים. מוזיקה תאית איננה הרמונית, מלודית או קווית, וכרגיל במוזיקה מסוגה זו, היא מאורגנת ביסודה באופן אופקי. התשלובת האופקית של המוזיקה התאית בנויה ממלודיה ראשית, המנוגנת בעת ובעונה אחת עם גרסאות שונות שלה, הנעות ביחידות רתמיות איטיות ומהירות יותר באופן יחסי. קווים נפרדים של המלודיה ומשתניה נשמעים באוניסונו או באוקטבות רק בנקודות מבניות מוגדרות, והבו-זמניות של גבהים שונים איננה תואמת את השיטה המערבית של מהלכי אקורדים מאורגנים. בין הנקודות המבניות, שבהן נפגשים גובהי הצליל (אוניסונו או אוקטבות) כל אחד מהקווים מותאם לסגנון הביטוי הייחודי לכלי שמנגן אותו. התשלובת האנכית בכל נקודת ביניים נתונה איננה עונה על שום מהלך קבוע; הנאמנות הקווית לסגנון היא הקובעת. גובהי הצליל האחדים היוצרים מדי פעם מבנה בו-זמני מורכב ביותר עשויים להופיע בכל נקודה שהיא בין גובהי הצליל המבניים. המוזיקה "נושמת" על ידי התכווצות לגובה אחד ולאחריה התרחבות למגוון גבהים גדול, ושוב התכווצות לגובה מבני אחר, וכן הלאה לכל אורך היצירה. לאוזן מערבית תשלובות הגבהים הללו בין נקודות מבניות עשויות להישמע שרירותיות ונעדרות הגיון או עקביות, הרי הקווים האינדיבידואליים עקביים ביותר ושומרים על רצף הגיוני. דפוס הגבהים המופיע בנקודות המבניות הללו הוא הבסיס להיבט המודאלי של המוזיקה התאית. ההטרופוניה נדירה למדי במוזיקה המערבית הקלאסית עד למאה ה-20, אבל אפשר למצוא אותה לעיתים קרובות במוזיקה של המלחינים המודרניים המוקדמים כמו דביסי, אנסקו וסטרווינסקי, שהושפעו ישירות ממוזיקה שאיננה מערבית (והטרופונית ברובה). הטרופוניה היא, מכל מקום, טכניקה סטנדרטית במוזיקה של האוונגרד לאחר המלחמה - לדוגמה, "שבעה האיקאי" (1962) של מסייאן, "ריטואל: לזכר ברונו מדרנה" של בולז (1974-75) ו"צללי פעימה" של ברטוויסל (1989-96). בריטן עשה בה שימוש מרשים ביותר ברבות מיצירותיו, בהם חלקים מרקוויאם המלחמה ובייחוד בשלושת משלי הכנסייה: "נהר החרטומן", "הכבשן היוקד באש" ו"שובו של הבן האובד". מדיה וקבצים בנושא הטרופוניה בוויקישיתוף הטרופוניה, באתר אנציקלופדיה בריטניקה (באנגלית) פיטר קוק, "הטרופוניה" מילון גרוב למוזיקה ומוזיקאים אונליין פיטר קוק, גרוב
נקודה טובה

נקודה טובה הוא אלבום הבכורה של שולי רנד שיצא לאור בשנת 2008. יצאו ממנו הסינגלים "אייכה" ו"בן מלך שעשוי מאבנים טובות". באלבום 11 שירים, והוא נמכר בכ-60,000 עותקים וזכה למעמד של אלבום פלטינה. בעקבות האלבום יצא רנד לסבב הופעות תחת השם "נקודה טובה". מההופעה בתיאטרון קיסריה בסוכות יצא דיסק כפול תחת השם "שולי רנד בקיסריה". מבקר המוזיקה נתנאל לייפר כתב על האלבום ”"נקודה טובה" הוא אחד האלבומים הראשונים הבולטים והעוצמתיים ביותר בתולדות המוזיקה היהודית. אלבום ראשון כזה שמעצב את דמותו של האמן בעיני המאזינים ויוצר להם רגעים רבים של רגש ועומק.” מה התכלית אייכה ערפל סגולה המשורר בן מלך שעשוי מאבנים טובות נקודה טובה (דואט עם אהוד בנאי) מוחין דקטנות רפא-אל אחותי מתוך שינה מילים, לחנים, שירה: שולי רנד עיבודים והפקה מוזיקלית: שמוליק דניאל עיבודים בשירים רפא-אל, נקודה טובה, המשורר, אייכה: שמוליק דניאל ועמית יצחק ניהול אמנותי: מיכל רנד הפקה: מיכל ושולי רנד הוקלט בהוק סטודיו מידע על האלבום נקודה טובה באתר MusicBrainz האלבום נקודה טובה באתר ספוטיפיי האלבום נקודה טובה באתר דיזר האלבום נקודה טובה באתר אפל מיוזיק האלבום נקודה טובה באתר טיידל האלבום נקודה טובה באתר יוטיוב עמנואל שילה, עוד נקודה טובה, באתר ערוץ 7, 10 באפריל 2008 תימורה לסינגר, הוא גם שר, באתר ynet, 8 באפריל 2008 מאיה קוסובר, המשורר | שולי רנד, בפודקאסט "שיר אחד" תמר סוקניק, סינגל ראשון מאלבום בכורה של שולי רנד, באתר הארץ, 28 באוקטובר 2007 איתי שטרן, אייכה, שולי?, באתר nrg‏, 30 באוקטובר 2007 אייל דסקל, משורר נדיר: שולי רנד בהופעה, באתר nrg בן שלו, עכבר העיר אונליין, שולי רנד עבר את מבחן קיסריה, באתר הארץ, 8 באוקטובר 2009 נתנאל לייפר, ‏חנוכיה מוזיקלית: חוזרים לאלבום הראשון של שולי רנד, באתר כיכר השבת, 18 בדצמבר 2022 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
משרד הפנים (בלארוס)

משרד הפנים של רפובליקת בלארוס (בבלארוסית: Міністэрства ўнутраных спраў Рэспублікі Беларусь) הוא המשרד הממשלתי בבלארוס המופקד על המשטרה וביטחון הפנים במדינה, בעיקר בנושאי פלילים, כאשר את תפקיד ביטחון המדינה מבצעת הוועדה לביטחון המדינה. המשרד הוקם לראשונה ב-4 במרץ 1917, בתקופת הרפובליקה הבלארוסית קצרת הימים והוקמה מחדש ב-1991 לאחר שהתקיימה במסגרת האגף הבלארוסי של משרד הפנים הסובייטי. בראש המשרד עומד שר הפנים הממונה לתפקיד על ידי נשיא בלארוס. בהתאם לרפורמה שבוצע בשנת 2011 יחידות החקירה של משרד הפנים הועברו לוועדת החקירות של בלארוס החדשה. המינהל הראשי לביטחון פנים המינהל הראשי לניתוח מבצעי אלמאז - היחידה המיוחדת ללוחמה בטרור מחלקת בתי הסוהר משטרת בלארוס משטרת הפלילים מינהל המדור הפלילי המינהל ללוחמה בסחר בסמים ובני אדם המינהל ללוחמה בפשעים כלכליים מינהל המבצעים המשטרתי המינהל הראשי ללוחמה בשחיתות ובפשע המאורגן (GUBOPiK) המינהל לפענוח פשעים טכנולוגיים משטרת ביטחון הציבור מחלקת האבטחה המחלקה לאזרחות והגירה המינהל לפיקוח ממלכתי על הרכבים - משטרת התנועה הבלארוסית יחידת "סטרלה" כוחות הפנים של משרד הפנים הבלארוסי הפיקוד המבצעי של היחידות המיוחדות המשטרתיות משטרת הפדרציה הרוסית המשטרה הלאומית של אוקראינה משטרת מינסק מדיה וקבצים בנושא משרד הפנים בוויקישיתוף אתר האינטרנט הרשמי של משרד הפנים משרד הפנים, ברשת החברתית אקס (טוויטר) המינהל הראשי למאבק בפשעי כלכלה Постановление СМ РБ от 24.01.1994 № 29 «О заявлении Министра внутренних дел Егорова В. Д.» Постановление ВС РБ от 25.01.1994 № 2716-XII «О серьезных нарушениях законодательства правоохранительными органами РБ» Постановление ВС РБ от 22.02.1994 № 2799-XII «О Министре внутреених дел РБ»
מצליח

מַצְלִיחַ הוא מושב עובדים בשפלה הממוקם כשני קילומטר דרומית לרמלה. המושב משתייך לתנועת המושבים ונמצא בשטחה של המועצה האזורית גזר. מצפון למצליח כביש 431, ממזרח למצליח מחלף נשרים וכביש 6, ממערב ומדרום למצליח כביש 4304. מצליח הוא אחד משני היישובים הקראים בעולם, כשהשני הוא רנן שבסמוך לאופקים. עם זאת, לצד הקהילה הקראית יושבו בו יהודים רבניים, וכיום מתגוררים בו קראים ושאינם קראים. המושב נקרא על שם סהל בן מצליח הכהן, רב קראי מפורסם מירושלים שקרא לעליה לארץ ישראל במאה ה-10. מושב מצליח הוקם על ידי יהודים קראים ממצרים בשנת 1950. בעקבות מחלוקת בשנותיו הראשונות עזבו כמחצית מהמתיישבים הראשונים את המושב. תשע משפחות נוספות של קראים הורחקו מהמושב בפקודת בית המשפט משום שלא עבדו את אדמותיהם. הסוכנות ניסתה להביא במקומם גרעין של יוצאי רומניה בשנת 1954, אך הדבר לא נסתייע. במקומם הביאה הסוכנות היהודית עולים ממרוקו ואנשי קהילת בני ישראל מהודו. שטחו של המושב הוא כ־2400 דונם. הוא כולל 101 משקים מהם 21 פעילים בתחום החקלאות. החל מאמצע שנות ה-90 הורחב המושב שלוש פעמים ונבנו בו בתים צמודי קרקע ללא אדמה חקלאית. תושבי המושב מתפרנסים כיום מחקלאות, מתעשייה קלה במושב ומעבודות חוץ. בית הכנסת הקראי במושב מצליח מעוצב בצורה פשוטה מבחוץ, אך בפנים הוא מפואר. הנברשות עצומות ומיוחדות, ארון קודש נמצא מעל במה מוגבהת עטופה בבדים מפוארים. השטיחים רכים ומכסים את רצפת בית הכנסת. מלבד בית הכנסת הקראי הוקם במושב גם בית כנסת ספרדי-מרוקאי (רבני). אמת המים לרמלה (אמת המים האומיית) - בפאתי המושב ניתן להבחין בשרידי האמה שנבנתה ב־716 ככל הנראה על ידי סולימאן בן עבד אל מלכ – מייסד העיר רמלה. אורך האמה היה כ-10 קילומטרים והיא הובילה מים מתל גזר ועד לרמלה. אמת המים נחרבה בעת המצור ב-976 לספירה על רמלה ומאז לא פעלה שוב. השמורה נמצאת בצמוד וממזרח לבית הקברות של מושב מצליח. בשטח השמורה נמצאה בעבר מחצבה נטושה, בה נחשפו סלעי קירטון מתקופת האוליגוקן. מדיה וקבצים בנושא מצליח בוויקישיתוף מצליח באתר המועצה האזורית גזר בוסתן שושן אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 רועי צ'יקי ארד, האם העדה הקראית עומדת להיעלם? ביקור בשני היישובים הקראים היחידים בעולם, באתר הארץ, 27 במאי 2020. ק. שבתאי, במושב מצליח ה' הוא האלוקים, דבר, 18 באוגוסט 1961. מצליח, באתר המועצה האזורית גזר. מבט על הקהילה הקראית במושב מצליח, באתר ארכיון הסרטים הישראלי בסינמטק ירושלים, 1970 הורחקו 9 משפחות קראים ממושב מצליח, דבר, 3 בספטמבר 1954. הוקם גרעין להתיישבות בכפר מצליח, דבר, 10 בנובמבר 1954. אודי דינור, הקראים באים: בית הכנסת במושב מצליח, באתר NRG, ‏15 בינואר 2009. מערכת האתר, ביקור בשרידי אמת המים לרמלה (אמת המים האומיית), באתר היסטוריה על המפה, ‏24 בנובמבר 2013. שמורת מצליח, באתר טבע ונופים בישראל.
צ'כוב (פירושונים)

האם התכוונתם ל... אנטון צ'כוב – סופר ומחזאי רוסי מייקל צ'כוב – שחקן, במאי תיאטרון וסופר רוסי-אמריקאי. מפתח טכניקת משחק, אחיינו של אנטון צ'כוב צ'כוב (עיר) – עיר בגליציה חסידות טשכויב – חצר חסידית מבית צאנז שנוסדה בעיר צ'כוב. פאבל צ'כוב – דמות טלוויזיונית בתוכנית "מסע בין כוכבים"